./data/phi2331/phi028/phi2331.phi028.perseus-lat2.xml
quaeso ut de meis meritis iudicetisfacturus quicquid iusserit vestra clementia Item senatus consultum : Die III nonas Feb  in Aede Concordiae inter cetera Aelius Scorpianus consul dixit:Audistis, patres conscripti, litteras Aurelii Valerii Probi; de his quid videtur?tunc adclamatum est:Probe August, di te servent  olim dignus et fortis et iustus, bonus ductor, bonus imperator, exemplum militiae, exemplum imperii di te servent  adsertor rei publicae felix imperes, magister militiae felix imperes, te cum tuisdi custodiant, et senatus antea te delegit, aetate Tacito posterior, ceteris prior, quod imperium suscepisti gratias agimus, tuere nos, tuere rem publicam bene tibi committimus quos ante servasti, tu Francicus, tu Gothicus, tu Sarmaticus, tu Parthicus, tu omnia, et prius fuisti semper dignus imperio, dignus triumphis, felix agas, feliciter imperes